open-index/open-wikipedia-markdown huggingface dataset:
كيميا

[thumb|left|مركبات كيمياويه فى [ازازه|أزايز.]]
[200px|left|thumb|[مصريين|المصرى احمد زويل أخد جايزة نوبل فى الكيميا.]]
**الكيميا** ( Chemistry;  Chimie;  Chemie) هو العلم اللى بيدرس الماده ومراحل التغيير بتاعتها. فيه اختلاف كبير على اصل اسم "الكيميا".
علم الفيزيا كمان بيناقش الماده، بس الفرق بينهم ان الفيزيا بتناقش اساسيات الماده، والكيميا بتناقش كل حاجه فى الماده من التكوين، والسلوك، والهيكل، وخصايص المادة، والتغييرات اللى بتمر فيها التفاعلات الكيماويه. وكمان الفيزيا بتركز على دراسة الذرات والجزيئات والكريستالات فى الحاجات المتعلقه بالطاقه والكون.
## فروع
الكيميا بيتفرع منها علوم تانيه:

* الكيميا التحليليه (هى دراسة التركيب الكيماوى بتاع المواد الطبيعيه والصناعيه. الخصايص اللى بتتدرس فى الكيميا التحل بعديه هى الخصايص الهندسيه زى شكل الجزيئات/molecules وتوزع الذرات/atoms جواها لـ خصايص التركيب وتحديد المكونات من العناصر).
* البيوكيميا (هى علم بيشوف العمليات الكيماويه اللى بتحصل جوا الكائن الحى).
* الكيميا المش عضويه .
* الكيميا العضويه (هى علم بيدرس تركيب وخصايص وتفاعلات المركبات العضويه ).
* الكيميا الفيزيائيه (هى علم بيدرس الاصل الفيزيائى بتاع التفاعلات والانظمه الكيماويه. وبيدرس تغييرات حالات الطاقه فى التفاعلات الكيماويه).

احمد زويل الحايز على جايزة نوبل فى الكيميا اشهر عالم كيميا مصرى.
## لينكات برانيه

## مصادر

كيميا
جامعة الكويت

**جامعة الكويت** هى الجامعه الكويتيه الحكوميه الوحيده. اتأسست سنة 1966 وفيها 17 كليه.

## شوف كمان

* عبدالله النفيسي

## مصادر

تصنيف:جامعات
بيشكيك

thumb|left|ميدان الاتو

**بيشكك** ( Бишкек) هى عاصمة كيرجيزستان ومركز محافظة تشوى. عداد سكانها سنة 2005 كان حوالى 900,000 انسان. المدينه اتأسست سنة 1878 وفيها قلعه روسيه بإسم پيشپيك (Пишпек). بين سنة 1926 و 1991 كان اسمها فرونزه (Фрунзе)، على اسم القائد العسكرى البلشڤى، ميخائيل فرونزه.

## التعليم
المراكز التعليميه فى بيشكك هى:

## مصادر

تصنيف:مدن كيرجيزستان
لغه ماليالامى

thumb|left|الاماكن اللى بتتوزع فيها الناس اللى بتتكلم مالايالامى
[thumb|180px|left|كتابه بالماليالام فى [كيرالا]]

**اللغه الماليالام** (മലയാളം *malayāḷam* ) هى لغه من لغات الهند و واحده من اللغات الدراڤيديه الاربعه . بيتكلمها حوالى 35,893,990 انسان، متوزعين فى: كيرالا، لاكشاديپ، كرناتكا، جزر أندامان و نيكوبار و بين العمال الهنود فى الخليج الفارسى. اللغه بتتكتب بالخط الماليالام (من عيلة الخطوط البراهميه/إنديك).
## متكلمين
عدد الناس اللى بتتكلم ماليالام فى الخليج العربى:

عايش منهم 105,655 فى امريكا، 26,237 فى المملكه المتحده، 15,600 فى بلاد اوروپا التانيه، 11,346 فى كانادا، 10,636 فى ماليزيا، 7,800 فى سينجاپوره و 1,418 فى اوستراليا و نيوزيلاندا.

الماليالام اتفرع من اللغه التاميل القديمه فى القرن الساتت، و اللغه دى كمان اتفرع منها اللغه التاميل الحديثه.

قبل الماليالام ماكانش فيه لغه لوحدها، التاميلى القديم هو اللى كان بيستخدم فى الادب و المحاكم فى المنطقه اللى كان اسمها تاميلاكام |Tamiḻakam| و هى دوله واسعه كانت موجوده فى جنوب الهند و سريلانكا و جزر مالديڤ.

## معنى الكلمه (ماليالام)

اصل كلمة ماليالام جاى من الكلمه (mala) ”الجبل“ و (alam) ”ارض“. كلمة مالايلى malayali بتشير للناس اللى كانو ساكنين فى الجبال ورا منطقه جات الغربيه (|Ghat|). الماليالام هى اللغة اللى إتكلموا بيها هناك. وفى نظريه تانيه بتقول ان الاصل من (mala) و(azham) ”محيط“ -وبيشير لـ *جبال ساهيا* و*[[بحر العرب]]* اللى بيحوط كيرالا. وبعدين (Malayazham) بقت (Malayalam) لإن الاسم الاول صعب شويه.

## طريقة الكتابه
thumb|left|كتابه بالماليالام و الانجليزى

فى التاريخ، الماليالام اتكتب بخطوط كتيره. من الخطوط دى ڤاتيزوتو |Vattezhuthu|، كوليزوتو |Kolezhuthu|) و مالايانما |Malayanma|). لكن خط جرانتا |Grantha|)  هو اللى كان ليه الاثر لتطوير الخط الماليالام الحديث.

الخط الماليالام بيتكوّن من 53 حرف، ستاعشر حرف منهم اصوات (vowels)، و 37 حرف منهم حرف ثابت (consonant). سنة 1981 الخط الماليالام القديم اتبدل و اتطور لـ خط جديد.
## لينكات برانيه
* 

## مصادر

تصنيف:لغات
خط كوليزوتو

كوليزوتو (|Kolezhuthu|)، هو واحد من اقدم الخطوط و انظمة الكتابه فى جنوب الهند. الخط ده كان بتتكتب بيه اللغه الماليالام.

الكوليزوتو هو من نفس عيلة الخطوط اللى بتنتمى ليها خط مالاياناما |Malayanma| و ڤاتيزوتو |Vattezhuthu|.

## مصادر

تصنيف:لغات
المان بلطيقيين

100px|thumb|left|الالوان البلطيقيه
**الالمان البلطيقيين** ( Deutsch-Balten او Baltendeutsche) هما مجموعة ألمان كانو تاريخى عايشين فى دول البلطيق، (لاتڤيا و إستونيا) من عصر النهضة لحد الحرب العالمية التانية، و كانو مشكلين الطبقة الأرستوقراطية فى الدول دي. النهارده بيشكلوا اقل من 1% من سكان الدول دي؛ لإن أغلبهم هاجروا لالمانيا و كندا.

## مصادر

تصنيف:قوميات
ويكيبيديا ماليالام

thumb|left|شعار ويكيپيديا الماليالام
[thumb|right|[جيمى ويلز|چيمى ويلز بيقدم ماليالام سى دى (CD فيه 500 مقاله مختاره)]]

**ويكيپيديا ماليالام** (മലയാളം വിക്കിപീഡിയ) هى نسخة ويكيپيديا باللغه الماليالام. ابتدت الويكيپيديا دى فى 21 ديسمبر 2002، ومن يوليه 2010 الويكيپيديا الماليالام بقت المركز التانى بعد ويكيپيديا انجليزى فى العمق.

## مصادر

تصنيف:ويكيبيديات
حزب باراتيا جاناتا

**حزب باراتيا جاناتا** ( ,  *Bhāratīya Janatā Pārṭī* , ”حزب الشعب الهندى“) هو حزب سياسى قومى هندى. سياما پراساد موكيرچى اسس الحزب سنة 1980. الحزب بيؤيد سياسة السوق الحر الرأسماليه.

تصنيف:احزاب هنديه
نجدى

right|200px

**النجدى** هو لغه محكيه من انواع الغه العربى. بيتكلموها فى منطقة نجد فى وسط السعوديه، وبيتكلمها حوالى 9 مليون انسان. بتتقسم لأربع لهجات:
# **النجدى الشمالى**: فى الزلفى والقصيم وجبل شمر.
# **النجدى الوسطى**: فى العاصمه الرياض والمدن الصغيره القريبه منها.
# **النجدى الجنوبى**: فى مدينة الخرج والمدن الصغيره القريبه منها.
# **النجدى البدوى**: القبايل بيتكلمو النجدى البدوى. واللهجه دى موجوده عند القبايل البدويه كمان فى الاردن وسوريا والعراق.

## مصادر

تصنيف:لغات
اوروبا (قمر)

thumb|200px|left|اوروبا

**اوروبا** ( Ευρώπη;  Europa  ) هو ساتت اقرب قمر من كوكب المشترى (جوبيتر) و رابع واحد فيهم حسب  الحجم. اوروبا هو أصغر واحد فى الاربع اقمار الجاليليه الكبيره بتوع كوكب المشترى اللى اكشتفهم جاليليو جاليلى سنة 1610. اسم القمر متاخد من اوروبا اللى كانت حبيبة زيوس كبير الالهه فى اليونان القديمه.
قطر اوروبا 3130 كم يعنى اكبر بشويه بسيطه من القمر بتاع الارض و سطحه متجمد تماما على العكس من يو (*Io*) خامس كواكب المشترى اللى سطحه متغطى ببراكين و لافا ملهلبه. بيعتقد علما انه تحت طبقة التلج اللى بتغطى سطحه ممكن يكون فى مايه فى حاله سايله و اشكال من الحياه البدائيه المتجمده.

تصنيف:اقمار
خط مالايانما

تصغير|200بك|يسار
خط مالاياناما (|Malayanma|)، كان نظام كتابه بيستخدم فى مدينة تيرڤاندورم |Thiruvananthapuram| الهنديه عشان كتابه اللغه الماليالام.
المالاياناما |Malayanma| هو من نفس عيلة الخطوط اللى بتنتمى ليها، زى ڤاتيزوتو |Vattezhuthu| و كوليزوتو |Kolezhuthu|.

## مصادر

تصنيف:لغات
ايهود اولميرت

**ايهود اولميرت** ( אהוד אולמרט  *Ehud Olmert*) (30 سبتمبر 1945) هو سياسى اسرائيلى و كان ريّس وزرا دولة اسرائيل ال12 من سنة 2006 لحد 2009. كان ريّس حزب ''كاديما'' لحد سبتمبر 2008. اولميرت كان العمده بتاع القدس من 1993 لـ 2003. &nbsp;سنة 2003 إنتخبه الكنيسيت (الپرلمان) و بقى وزير و نايب ريّس الوزرا فى الحكومه بتاعة ريّس الوزرا اريل شارون. يوم 4 يناير 2006, بعد ما شارون عانا من نزيف فى المخ, اولميرت إبتدا يمارس سلطاته بتاعة ريّس الوزرا. اولميرت قاد *كاديما* للنصر فى إنتخابات مارس 2006 (بعد شهرين بس على أزمة شارون الصحيه) و استمر نايب ريّس وزرا. يوم 14 ابريل, بعد اسبوعين ع الانتخابات, شارون إتعلن عنه إنه بقى عاجز بشكل دايم, اللى خلا اولميرت يبقى شرعى هو ريّس الوزرا الموقّت. بعد اقل من شهر, يوم 4 مايو, اولميرت و الحكومه اللى بعد الانتخابات الجديده إتوافق عليهم من الكنيسيت, و بكده اولميرت بقى هو ريّس الوزرا الرسمى فى اسرائيل.

thumb|200px|المبعوتين لمؤتمر أناپوليس, متلونين على حسب انتماءهم و/او دورهم.

اولميرت و الحكومه بتاعته كانت علاقتهم كويسه جدا مع السلطه الفلسطينيه اللى بتقودها حركة فتح, اللى وصلت لأحسن مرحله شهر نوفمبر 2007 فى مؤتمر أناپوليس. على اى حال, وقت وجوده ريّس وزرا فى السلطه, كان فيه صراعات عسكريه كبيره مع حزب الله و حماس (فى الغالب فى قطاع غزه). اولميرت و وزير الدفاع عمير پيريتز *Amir Peretz* إتنقدو جدا فى تعاملهم مع حرب لبنان 2006. على اخر 2008, خلص وقف طلق النار بين حماس و اسرائيل, اللى إتسبب فى حرب غزه 2008-2009. اولميرت علن إن قوات الدفاع السرائيلى حتستهدف قيادة حماس و البينه التحتبيه فى الحرب.

## نوتات

right|thumb|250px|ايهود اولميرت (2005)

تصنيف:مواليد 1945
تصنيف:رؤساء وزرا اسرائيليين
تصنيف:عسكريين اسرائيليين
تصنيف:اسرائيليين روس
تصنيف:ادينو بجرايم ضد البشريه
شركة المرعبين المحدوده

***شركة المرعبين المحدوده*** ( Monsters, Inc) هو فيلم كارتون (جرافيكس) من انتاج شركة پيسكار (Pixar) و شركة والت ديزنى، سنة 2001. مدته 92 دقيقه. الفيلم ده اترشح لجايزة اوسكار لاحسن فيلم كارتون سنة 2001.

الفلم اتعمل‍له دوبلاچ باللغه المصرى الحديثه.

## الشخصيات
* شلبى سلوڤان: ( James Sullivan)، مثّل صوته الفنان المصرى سامى مغاورى; موظف فى شركة المرعبين المحدوده و هو من المخوفاتيه.
* مارد وشوشنى: ( Michael Wazowski)، مثّل صوته الفنان المصرى محمد هنيدى; صاحب شلبى وزميله فى الشغل.
* ابو عنكبوت: ( Mr. Henry J. Waternoose) ريّس شركة المرعبين المحدوده; بيشتغل على تطوير نظام مش قانونى عشان يجيب طاقه اكتر ويعدّى ازمة الطاقه.
* بوو: ( Boo) ، مثّل صوتها يارا عادل هى الطفلة اللى شلبى كان عايز يرجعها لبيتها

## مصادر

## لينكات برانيه
* 

تصنيف:افلام كارتون
تصنيف:افلام ديزنى
سى++

**C++** (  ) هى لغة برمجة بتعتمد على الكائنات (classes),
اصلها جاى اساسا من لغة الC.
الC++ دلوقتى هى تقريبا أهم لغة برمجة عشان البرامج العامة و برامج النظام و حتت كتير من نظم التشغيل زى لينكس و مايكروسوفت ويندوز اتكتبت على الC++.
و برضو هى لغة كتير بيستخدموها فى البرامج التجارية.
السى++ ليها ستاندارد من منظمة أيزو, اول ستاندرد كان فى سنة 1998 و اتسمى C++03 و اخر ستاندرد كان فى سنة 2014 و اتسمى C++14, و ده ضم ليبراريز جديدة عن الستاندرد الاصلى.

## التاريخ
اللى ابتكر سى++ هو بريان ستروتوب فى سنة 1979 و سماها وقتها "سى مع كلاسيز", و اتأثر جامد بلغة سيمولا و حب انو يضيف الحاجات اللى فى سيمولا مع لغة سى,

فى سنة 1983 كانت اول مرة تتسمى C++ بدل اسمها القديم "سى مع كلاسيز".

مع التسعينيات ابتدت السى++ تاخد شعبية كبيرة عشان هى مناسبة للسيستمز الرسومية زى ويندوز اللى ابتدت تبقى كتيرة فى الوقت ده. و ابتدت الشركات اللى بتعمل الكومبايلرز و الديفلوبر تولز تعمل ليبراريز بتعتمد على الاوبجكتز بتاعة السى++ عشان تسهل شوية البرمجة للسيستمز الرسومية زى ويندوز.
فاتعمل الOWL الاول من شركة بورلاند و بعد كده راحت مايكروسوفت عاملة MFC و كلها   كلاسيز حوالين الويندوز API.

تصنيف:كمبيوتر
روبرت ادواردز

اخد جايزة نوبل فى الطب 2010|thumb|left|200 px
**روبرت ج. ادواردز** Robert G. Edwards ( اتولد فى مانشستر، 27 سبتمبر 1925 )، دكتور و بروفيسور وعالم وباحث بيولوجيا انجليزى فى الطب فى جامعة كمبريدج فى انجلترا ، مؤسس علم اطفال الانابيب. اتلقب بـ " ابو اطفال الانابيب ". اخد جايزة نوبل فى الطب سنة 2010 على انجازاته اللى حققها و اللى سمحت بعلاج امراض الخصوبه و دى حاله طبيه بتأثر على حوالى 10% من الأزواج على مستوى العالم.

## اول طفلة انابيب
بعد ما عمل تجارب على الحيوانات قدر الدكتور ادواردز انه ينقل تجاربه على البشر فى سنة 1987 بنجاح و اتولدت " لويزا براون " Louise Brown اول طفلة انابيب فى التاريخ يوم 25 يولية 1978 فى مستشفى اولدهام العام Oldham General Hospital.

## جايزة نوبل
رغم انمعارضة الكنيسه الكاتوليكيه فى الغرب استمر فى جهوده لغاية ما وصل عدد اطفال الانابيب فى العالمل4 مليون طفل. استمرت الكنيسه الكاتوليكية فى مهاجمة الدكتور ادواردز ، و بعد ما أخد جايزة نوبل فى الطب هاجم الفاتيكان لجنة جايزة نوبل.
## اول مركز لاطفال الانابيب فى مصر
زار الدكتور ادواردز مصر فى سنة 1986 و شارك فى افتتاح اول مركز لاطفال الانابيب فى مصر اللى دعمه وساعده مساعده كبيره، و حضر فى سنة 1987 ولادة اول طفلة انابيب فى مصر و هى " هبة الله ". فى سنة 2008 كرمت مصر الدكتور ادواردز بمناسبة مرور 30 سنه على انجازه الضخم فى احتفال اتعمل فى اسكندريه و منحته وزارة الصحه المصريه درعها كتقدير لجهوده و انجازاته العلميه. الدكتور ادواردز بيزور مصر من وقت للتانى اكمنه كمان بيحب تاريخ مصر و آ ثارها.

الدكتور روبرت ادواردز دخل الفرحه فى قلوب الاف البشر و فتح باب الأمل لآلاف الاسر فى نواحى العالم.

## لينكات خارجيه
* مصر كرمت رائد اطفال الأنابيب قبل نوبل  
* الفاتيكان يهاجم لجنة جايزة نوبل

## مصادر

تصنيف:مواليد 1925
تصنيف:وفيات 2013
تصنيف:اطبا انجليز
تصنيف:علما انجليز
تصنيف:واخدين جايزة نوبل
تصنيف:دارسين فى جامعة ادنبره
تصنيف:متعلمين فى جامعة كامبريدج
مانشستر

**مانشستر** (*Manchester*,  ) هيا مدينه فى انجلترا فى المملكه المتحده كان عدد سكانها 483,800 سنة 2009,
و كان عدد سكان منطقة مانشستر الكبرى الحضريه 2,240,230.

## سبب التسميه

## المشاهير

## مصادر

تصنيف:مدن انجلترا
تصنيف:مانشستر الكبرى
جرنان الدستور

**الدستور** هى جرنال مصرى بتصدره مؤسسة الدستور للصحافة والنشر و شعارها متاخد من كلام سعد زغلول بان الامة هى المصدر الحقيقى للسلطة. مؤسسها ابراهيم عيسى و اللى كان رئيس تحريرها من وقت ما طلعت ف 1995 لحد ما اتشال من رئاسة التحرير فى 5 اكتوبر 2010. العدد الاول للجرنال اتنشر فى ديسمبر 1995 بتصريح من قبرص , ودا كان اسلوب مشى عليه صحف مصرية وقتها عشان يفلتوا من القوانين اللى بتقيد حرية التعبير و اصدار الجرايد , فى سنة 1998 قفلته الحكومة المصرية الجرنال و بعدين قدر عيسى انه ياخد حكم قضائى فى سنة 2001 انه يرجع الجرنال تانى و فعلا رجع الجرنال مرة تانية فى سنة 2005 كجرنال اسبوعى بيطلع كل يوم اربع و بعدين اتحول لجرنال يومى بعدد خاص كبير كل يوم اربع بعد ما حقق شعبية كبيرة. فى سنة 2010 باعها مالكها القديم لالسيد البدوى شحاتة و مجموعة من المساهمين, رئيس حزب الوفد الجديد و صاحب قنوات الحياة الفضائية و مصانع ادويه, ب16 مليون جنيه مصرى، و بقى الرئيس التنفيذى لمجلس الإدارة رضا ادوارد و اتفقت الاطراف كلها ان ابراهيم عيسى حيفضل رئيس للتحرير و الجرنال حيمشى بنفس الاسلوب و سياسة التحرير اللى كان ماشى به.بس فى 5 اكتوبر 2010 شال السيد البدوى ابراهيم عيسى من رئاسة التحرير و دا رفضه الصحافيين اللى شغالين فى الجرنال و دخلوا فى اعتصام مفتوح, و بعدها استقال السيد البدوى من رئاسة مجلس الادارة و برر كدا انه استقال عشان يتفرغ لحزب الوفد.الجرنال دلوقتى ملوش رئيس مجلس ادارة او مجلس ادارة ولا رئيس تحرير, بالرغم من الصحافيين رافضين قرار اقالة عيسى و بيعتبروه لسه رئيس تحرير و انفصلوا بموقع الجرنال على النت و شالوا اسم المالك الجديد و مخلين اسم عيسى كرئيس تحرير لحد دلوقتى.

## الجرنال
الدستور بتتكون من 14 صفحة فى الاصدار اليومى و و 24 بالعدد الأسبوعى اللى بيتوزع كل يوم اربع.رجع الجرنال فى 23 مارس 2005 كل يوم اربع و اتطور بعد كدا و بقى جرنال اسبوعى فى 31 مارس 2007.و جاه الاصدار الجديد من الدستور بشكل جديد و مبتكر و اعتمدت على صحفيين شباب كتير و اغلب المقالات كانت بتتكتب بالمصرى و كانت بتستخدم الكاريكاتير كتير فى الجرنال و بتهاجم الحكومة المصرية بشكل كبير جدا و بدون حدود و بسبب كدا اتحاكم صحافين فى الدستور اشهرهم رئيس التحرير السابق ابراهيم عيسى و اتحكم عليه بحبس شهرين ,اتشال بعد ما طلع له عفو رئاسى, و بتعتبر تجربة جديدة فى الصحافة المصرية.
## لينكات خارجية
* '''الموقع الرسمى للجرنال''' 

تصنيف:جرانيل و مجلات مصريه
دستور
ادونيس

** ادونيس** (على احمد سعيد اسبر) من مواليد 1 يناير سنة 1930. هو شاعر و كاتب مقالات سورى اسس حياته المهنيه لحد كبير فى لبنان و فرنسا. كتب أكتر من عشرين كتاب بالعربى. على احمد سعيد اسبر اتولد فى شمال سوريا و عيلته من العلويين.
## مصادر

تصنيف:مواليد 1930
تصنيف:شعرا سوريين
حادثة المنصه

thumb|قبر الجندى المجهول اللى حصلت عملية اغتيال السادات قدامه.
200px|thumb|انور السادات.
thumb|خالد الاسلامبولى.
**حادثة المنصة** هى عملية قتل الرئيس المصرى محمد انور السادات فى وسط العرض العسكرى يوم 6 اكتوبر سنة 1981 فى احتفالات النصر بتاعة حرب اكتوبر.بعد الاغتيال دا حصلت محاولة قلب نظام الحكم على ايد الجماعات الاسلاميه المتطرفه و دخلت مصر فى مرحلة حروب مع التنظيمات دى و حصلت عمليات ارهابية و اغتيالات سياسيه فضلت موجوده لحد نص التسعينيات.حادثة المنصة او عملية اغتيال السادات حصلت فى 40 ثانية بس و اتصورت اجزاء منها على التلفيزيون.

## الشخصيات الاساسيه فى الاغتيال
### بشكل رئيسى

* خالد الإسلامبولى: المخطط الرئيسى و واحد من المنفذين لعملية الاغتيال و المتهم الرئيسى فى محاكمة قتلة السادات. نزل من العربية فى وسط العرض, بعد ما اجبر السواق,اللى مكانش مشترك فى العملية, انه يقف وقت ما عدوا قدام المنصة و بعدين راح نحية المنصة اللى قاعد فيها السادات و هو بيضرب رصاص جامد و قدر انه يصيبه.خالد الاسلامبولى مكانش فى نيته قلب نظام الحكم, بعكس ناس مشاركين و مؤيدين فى عملية الاغتيال, و كان كل همه و تركيزه انه يقتل السادات و بس و اثبت كدا لما مراضاش يضرب النار على وزير الدفاع المشير محمد ابو غزالة و نائب الرئيس وقتها حسنى مبارك و قاله "انا مش عايزك انتا...انا عايز فرعون [بيقصد السادات]". اتقبض عليه و اتحكم عليه بالاعدام رمى بالرصاص.
* حسين عباس: كان قناص بالقوات المسلحة المصرية, و كان واقف فوق عربية العساكر اللى خطفوها و كان عليها بقية المنفذين و ضرب رصاصة واحدا المقصود بيها رقبة السادات و لكنه ا غلط و أصاب عظمة الترقوة, و بعدين راح نزل من العربيه و راح على المنصة و ضرب نار شوية و بعدين مشى زى اى واحد عادى و متقبضش عليه غير بعد 3 ايام من تنفيذ العملية بعد اعتراف زمايله عليه تحت الاكراه.
* عبود الزمر: شارك فى تخطيط و تنفيذ فى عملية الاغتيال و هو اللى اقترح فكرة الهجوم بشكل مباشر على المنصة من قدام و لغوا بقية الافكار لاغتيال السادات اللى كانت منها الهجوم على استراحة السادات و هو قاعد فيها. طلع عليه حكمين بالسجن فى قضية اغتيال السادات و اخد 25 سنة سجن و 15 سنة كمان عشان تبع لتنظيم الجهاد.اتسجن لكن افرج عنه فى فبراير 2011 بعد زوال حكم حسنى مبارك.
* عطا طايل: شارك فى عملية اغتيال الرئيس المصرى انور السادات. اتعدم شنقا فى سجن الاستئناف يوم 15 ابريل سنة 1982.
* عبد الحميد عبد السلام: شارك فى عملية اغتيال الرئيس المصرى انور السادات.

### بشكل مش رئيسى
* عبد السلام فرج: قيادى فى الجماعات الاسلامية, وافق على خطة خالد الاسلامبولى و ساعده واداله فلوس و جابله ناس يساعدوه فى اغتيال السادات و كان من اللى بيفكروا و حاولوا يقلبوا نظام الحكم بعد عملية الاغتيال.
* عمر عبد الرحمن: شيخ سلفى متطرف طلع فتوى بتحليل دم السادات, و ادت شرعية لخالد الاسلامبولى و اللى معاه عشان ينفذوا عملية الاغتيال لكن تمت تبرئته من التهم الموجهة إليه.
* مجموعة من الشيوخ السلفيين المتطرفين.

## شوف كمان
* خالد الاسلامبولى
* انور السادات

## مصادر

تصنيف:سياسة مصر
تصنيف:ارهاب فى مصر
تصنيف:مصر الحديثه
خالد الاسلامبولى

thumb|250px|خالد الاسلامبولى
**خالد احمد شوقى الإسلامبولى** (15 يناير 1955 - 15 ابريل 1982) كان ملازم اول فى الجيش المصرى و متطرف دينى , اتولد فى محافظة المنيا. معروف بانه المخطط الرئيسى و واحد من اللى نفذوا عملية اغتيال الرئيس المصرى انور السادات. اعترف بعد قتله للسادات انه عمل كدا عشان السادات, حسب كلامه, اهان العلما فى اخر خطبه ليه و رماهم فى السجن زى الكلاب زى ما قال فى الخطبة, و عشان عمل معاهدة سلام مع اسرائيل فى معاهدة كامپ ديڤيد و انه مش بيحكم بشرع ربنا و طلوع فتوى من مشايخ سلفيين بتحليل دم السادات و بتبيح قتله, فيه ناس بتضيف للاسباب دى دافع الانتقام لاعتقال اخوه محمد الاسلامبولى.اتحكم عليه بالاعدام رمى بالرصاص. بتعتبره الجماعات الاسلاميه المتطرفه انه بطل و شهيد و اتسمت تنظيمات ارهابية على اسمه.

## بدايته
اتولد لعيلة من الطبقة الوسطى و دخل الكلية الحربيه و اتخرج و اتعين ملازم اول فى سلاح المدفعية.

## اغتيال السادات
: *المقاله الرئيسيه: [[حادثة المنصه|اغتيال انور السادات]]*

خالد الاسلامبولى مكانش متحدد له انه يشارك فى العرض العسكرى بتاع احتفالات 6 اكتوبر سنة 1981 و شارك فى العرض بدل الضابط الاساسى بعد ما عيا الضابط الاساسى و مقدرش يشارك فى العرض, وقتها ابتدى الاسلامبولى يفكر فى اغتيال السادات و طلوع فتوى لمشايخ سلفيين بتحليل قتل السادات, وقتها ادت لخالد الضوء الاخضر و الشرعية للى عايز يعمله, و بلغ عبد السلام فرج, القيادى فى الجماعات الاسلامية, خطته و وافق عليها و ساعده و اداله فلوس و جابله ناس يساعدوه فى اغتيال السادات. خالد الاسلامبولى مكانش فى نيته قلب نظام الحكم, بعكس ناس مشاركين و مؤيدين فى عملية الاغتيال, و كان كل همه و تركيزه انه يقتل السادات و بس و اثبت كدا لما مراضاش يضرب النار على وزير الدفاع المشير محمد ابو غزالة و نائب الرئيس وقتها حسنى مبارك و قاله "انا مش عايزك انتا...انا عايز فرعون [بيقصد السادات]". عملية الاغتيال نجحت و حصلت فى 40 ثانية بس و اتصورت اجزاء منها على التلفيزيون. بعد عملية الاغتيال اتقبض عليه و اتحاكم قدام محكمة عسكرية و اتحكم عليه بالاعدام رمى بالرصاص.

## الاسلامبولى فى جمهورية ايران
بعد اتفاقية كامب ديفيد و استضافة السادات لشاه ايران المخلوع محمد رضا بهلوى بعد الثوره الايرانيه, العلاقات بين مصر و ايران اتوترت جامد و بعد اغتيال السادات و نكايه بالسياسه المصرية و كره الحكومة الايرانية و قتها للسادات سموا شارع فى طهران باسم خالد الاسلامبولى. فى سنة 2004 اتغير اسم الشارع لشارع الانتفاضة نسبة للانتفاضة الفلسطنيه لكنه لم ينفذ.

## مصادر
* ايران بتقرر بشكل نهائى تغيير اسم شارع قاتل السادات بالرغم من احتجاجات المتشددين

## شوف كمان
* حادثة المنصة

تصنيف:عسكريين مصريين
تصنيف:مجرمين مصريين
تصنيف:قتالين قتلى
تصنيف:ارهابيين
تصنيف:مصريين اتعدموا
تصنيف:مصريين اتراك
تصنيف:منياويه
مدبحة الدير البحرى

thumb|left|250px|معبد الدير البحرى
**مدبحة الدير البحرى** او مدبحة الاقصر , هى عملية ارهابية حصلت فى 17 نوفمبر 1997
ف الدير البحرى فى مصر.العملية الارهابية دى اتسببت فى قتل زوار كتير للدير البحرى . العملية دى ضربت السياحة فى مصر لفترة مش صغيرة و كمان اثرت بشكل سلبى على الاقتصاد المصرى.

## العملية
ابتدت العملية الارهابية حوالى الساعة 8:45 الصبح ف يوم 17 نوفمبر 1997, وقت ما هاجم 6 مسلحين برشاشات و سكاكين ,متنكرين و لابسين لبس الامن, و قتلوا 62 زاير و اصابوا اكتر من 26 واحد و كل دا حصل فى 45 دقيقة.و بعد كدا استولوا على اتوبيس و حصل اشتباك منهم و بين البوليس المصرى و لقوهم فى كهف بعد ما انتحروا كلهم بعد ما يئسوا من المقاومة.

## المسئول عن المدبحة
الاتهمات اتوجهت للجماعة الاسلامية على مسئوليتها عن العملية و دا اكده تصريح واحد من قادتها رفاعى طه مسؤليته عن العملية , بس بعد كدا طلع قيادى تانى و نفى مسؤلية الجماعة الاسلامية بالحادثة

## الضحايا
وصل عدد القتلى ل 0زائر منهم 4 مصريين و 58 سايح اجنبى (36 سويسرى , 10 يابانيين, 6 بريطانيين(منهم طفلة صغيرة عندها خمس سنين) و 4 المان و كولومبى و فرنساوى). و اتصاب فى الحادثة دى 9 مصريين و 12 سويسرى و اتنين المان و فرنساوى.

## ردود الفعل
* العملية الارهابية دى اثرت على العلاقة بين مصر و سويسرا اللى اغلب القتلى و المصابين من مواطنيها, بسبب رفض مصر مطالب سويسرا بصرف تعويضات كبيرة للضحايا.
* اقال حسنى مبارك رئيس مصر فى الوقت ده حسن الألفى وزير داخلية مصر من منصبه و عين حبيب العادلى مكانه .
* اعتقالات و تضيق امنى كبير على المتطرفين الدينين و المنتمين للجماعة الاسلامية
* كانت المدبحة هى اخر عملية ارهابية حصلت فى مصر , لحد ما حصلت مجموعة تفجيرات حصلت فى سينا سنة 2005.

## شوف كمان
* الارهاب فى مصر

تصنيف:ارهاب فى مصر
تصنيف:مدابح
ماريو بارجاس يوسا

و بارجاس يوسا** ('Jorge **Mario** Pedro **Vargas Llosa,  ) من مواليد 28 مارس 1936. روائى و صحفى و سياسى من بيرو أخد جايزة نوبل فى الادب سنة 2010,
ماريو ڤارجاس يوسا معاه جنسية اسبانيا و جنسية بيرو. و كتب أكتر من 30 روايه و مسرحيه و مقاله ادبيه.
## حياته
خورخى ماريو بيدرو ڤارجاس يوسا اتولد فى مدينة اريكيبا البيروڤيه يوم 28 مارس سنة 1936 , و و كان الابن الوحيد لارنستو ڤارجاس مالدونادو و دورا يوسا يوريتا و علشان اسمه بيستخدم طريقة التسميه الاسبانيه و اسم العيله الأولانى ڤارجاس هو اسم عيلة أبوه و اسم العيله التانى يوسا هو اسم عيلة امه. ڤارجاس يوسا ساب بيرو سنة 1990 بعد ما خسر انتخابات الرئاسه و راح اسبانيا و اخد جنسيتها.
## كتاباته
ماريو بارجاس يوسا كتب أكتر من 30 روايه و مسرحيه و مقاله ادبيه
## جايزة نوبل فى الادب
ماريو بارجاس يوسا كان مرشح قديم علشان ياخد جايزة نوبل فى الادب و كان منافس اقدم لجارثيا ماركيز اللى اخد جايزة نوبل فى الادب سنة 1984 . و لما كسبها من الاسباب اللى لجنة نوبل قالتها تصويره المفصل للصراعات على السلطة و صورها الللى ليها معالم محدده عن صمود الفرد و تمرده و فشله. سكرتير الأكاديميه السويديه بيتر آنجلوند قال عن يوسا إنه طور فن حكى القصص بطريقة رائعه.
## مصادر

تصنيف:مواليد 1936
تصنيف:واخدين جايزة نوبل
تصنيف:اسبان
جويبار

300px|thumb|left|صوره لجويبار

**جويبار** (|Juybar|) مدينه ايرانيه فى محافظة مازندران، هيا بعيده عن *[[سارى]]*، مركز المحافظه حوالى 15 كم.

## لنكات برانيه

## سبب التسميه

## المشاهير

## سبب التسميه

## مشاهير

## مصادر

تصنيف:مدن ايران
وورلد ميوزيك اوورد

**وورلد ميوزيك اووردز** () و معناها *جوايز مزيكا العالم* هيا جوايز اتأسست سنة 1989 علشان تكرم كل سنه المغنيين على حسب ارقام مبيعات تسجيلاتهم من كل مناطق العالم. من المغنيين اللى فازو بجوايزها قبل ده بارى وايت، ايلتون چون، مادونا، ويتنى هيوستن، ستيڤى واندر، ديانا روس، تينا تيرنر، رود ستيوارت، ديفيد بووى، ليونيل ريتشى، لوتشيانو بافاروتى، بلاسيدو دومينجو، مايكل چاكسون، مارايا كارى، كارلوس سانتانا، ديب بيربل، جلوريا جاينور، بون چوڤى، چانيت چاكسون، شير، رينجو ستار، راى تشارلز، خوليو ايجليسياس، تونى بينيت، شاكا كان، جورج بنسون، كليف ريتشارد، سيلين ديون، لوس انجليس لريد، بيونسى. جنيفر لوبيز و عمرو دياب و نانسى عجرم و اليسا

تصنيف:جوايز
تصنيف:غنا
محمد حسين فضل الله

**محمد حسين فضل الله** هو مرجع دينى شيعى لبنانى. اتولد يوم 2 نوفمبر سنة 1935 فى مدينة النجف العراقيه،
واتوفى يوم 4 يوليه 2010 فى بيروت عاصمة لبنان. ابتدا يدرس فى الحوزه (*المدرسه الدينيه الشيعيه*) لمّا كان عنده تسع سنين، ولمّا بقى عنده ستاشر سنه ابتدا يدرس البحث الخارج (*الدراسات العليا*).

## تأليفاته

## مصادر

تصنيف:مواليد 1935
تصنيف:وفيات 2010
تصنيف:شيوخ شيعة لبنانيين
ليستة رؤسا قبرص الشماليه

دى ليتسة كاملة لرؤسا جمهورية قبرص الشماليه التالته من بعد اعلان الجمهورية فى 15 نوفمبر 1983.thumb|left|200px|العلم الرئاسى لجمهورية قبرص الشماليه

## شوف كمان
* ليستة رؤسا قبرص
* قبرص الشماليه
* قبرص

تصنيف:قبرص الشماليه
رؤسا قبرص الشماليه
تصنيف:كل الليستات
تصنيف:رؤساء
ليستة رؤسا قبرص

رئيس جمهورية قبرص , منصب اتعمل فى سنة 1960 بعد ما اخدت قبرص استقلالها من المملكه المتحده. بعد انقلاب 1974 اللى عمله القبارصه اليونانيين و اللى خلى تركيا تهجم على الجزيرة و تحتل تلت الجزيرة الشماليه, و تعلن بعدها قيام قبرص الشماليه فى سنة 1983. منصب رئيس جمهورية قبرص ملوش اى سلطه ولا دعوة بجمهورية شمال قبرص.
## رؤساء جمهورية قبرص

## شوف كمان
* ليستة رؤسا قبرص الشماليه
* قبرص
* قبرص الشماليه
## مراجع

تصنيف:قبرص
رؤسا قبرص
تصنيف:كل الليستات
تصنيف:رؤساء
I (من غير نقط) و i (بنقطه)

**<code>I</code>** فى اللغه التوركى موجود منّه شكلين:
* `I` `ı`، الحرف ده مش بيتكتب ابدا فى بداية الكلمة، زى كلمة دياربكر *Diyarbak*'ı**r'' (). الحرف ده [[الف-به دوليه صوتيه|بيتنطق]] .
* <code>İ</code> <code>i</code>، زى كلمة استانبول ***İ*'stanbul'' (). الحرف ده بيتنطق .

## الاستعمال فى لغات تانيه
الحروف دول ابتدت كتابتهم فى اللغه التوركى بعد اصلاحات أتاتورك لما إتجددت اللغه التوركى و كمان بقت بتتكتب بحروف لاتينى بعد ما كانت بتستعمل اللغه العثمانلى (التوركى القديم) بالحروف العربى، وبعدين اتنقلو لـ لغات تانيه زى:

* الاذرى: سنة 1991 بعد ما استقلت اذربايچان عن الاتحاد السوڤييتى. اللغه الاذرى اتحولت كتابتها من الحروف الكيريلى للحروف اللاتينى.
* الكريمتتارى: اللغه الكريمتتارى بتتكتب بالحروف اللاتينى وبتستعمل الحروف (`I`, `İ`). الحروف الكيريلى لسه بتستعمل فى كريميا بس هى مش الطريقه الرسميه لكتابة اللغه.

## لينكات برانيه
* تليفون مافهوش نقطه قتل شخصين و دخّل تلاته تانيين السجن (انجليزى - توركى).

تصنيف:حروف
شهاب الدين أبو السعادات

**الملك المظفر شهاب الدين ابو السعادات احمد ابن المؤيد شيخ** ( اتولد فى القاهره ح 1420 ) ، سلطان مصر و سابع سلاطين الدوله المملوكيه البرجيه ( الشركسيه). بيعتبر أصغر سلطان فى تاريخ مصر و تانى اصغر واحد يقعد على عرش مصر (بعد الملك احمد فؤاد التانى). قعد على عرش مصر سنة 1421 لمدة تمن تشهر و هو لسه ماكملش سنتين بعد وفاة ابوه السلطان المؤيد ابو نصر شيخ. امه كان اسمها " سعادات ".

بعد وفاة السلطان ابو نصر شيخ سنة 1421 اتفق الامرا على تنصيب ابنه الرضيع شهاب الدين ابو السعادات احمد. ابن إياس بيوصف الحدث ده بقوله : " لم يقع لواحد من من ابناء الملوك بمصر أن تسلطن و هو فى دى السن ". الامرا جابوا ابو السعادات و قعدوه على حصان و هو عمال يعيط و قعدوه على عرش السلطنه و هو على حجر مرضعه ، ولما دقت الكوسات فجاءه فى حفلة التنصيب اتخض الطفل و اغم عليه و حصله حول فى عينيه فضل ملازمه طول حياته.

الامير " الطنبغا القرمشى " اتعين وصى على السلطان الرضيع لكن إكمنه كان فى تجريده فى الشام قام الامير ططر بمهمة الوصى على ما يرجع ، لكن ططر كان امير قوى وليه نفوذ كبير فعزل بعد شويه " الطنبغا " واتجوز " سعادات " ام السلطان الرضيع و لما ثار النواب فى الشام عليه اخد السلطان ابو السعادات وراح بيه ع الشام يحاربهم و بعد ما غلبهم خلعه و اتسلطن مكانه و طلق " سعادات " تانى يوم من خوفه منها من عملته. الظاهر ططر كان هو الحاكم الفعلى لمصر.

شهاب الدين ابو السعادات قعد على عرش مصر تمن تشهر. بيقول المقريزى عن خلعه : " فما كان أغناه عن دى السلطنة، ما استفاد منها إلا الحول فى عينيه ".

## ألقابه وعملاته
* ظهر اسمه و ألقابه على عملاته بالشكل ده : السلطان الملك المظفر ، السلطان الملك ابو الفتح ، الملك المظفر.
* ظهر له دعائين : " خلد الله ملكه ونصره " ، و " خلد الله ملكه ".
* ليه درهم ظهرت عليه حاجه مهمه و هى كنية " ابو الفتح " مع إن كنيته كانت " ابو السعادات " . كنية " ابو الفتح " كانت فى الواقع كنية " الظاهر ططر " اللى خلعه من السلطنه و اتسلطن مكانه ، و ده ممكن يبين انه ططر كان بيجهز نفسه لإعلان سلطنته. الحاله دى بتعتبر فريده عمرها ما حصلت فى تاريخ مصر.

## المراجع

* ابن تغرى : النجوم الزاهرة فى ملوك مصر و القاهرة, الحياة المصرية ، القاهرة 1968.
* محمود بن احمد البدر العينى ، الروض الزاهر فى سيرة الملك الظاهر " ططر " ، دار الانوار ، القاهره 1370هـ
* المقريزى : السلوك لمعرفة دول الملوك, دار الكتب, القاهرة 1996.
* شفيق مهدى ( دكتور) : مماليك مصر و الشام, الدار العربية للموسوعات, بيروت 2008.

تصنيف:مماليك
تصنيف:سلاطين مصر المملوكيه
تصنيف:تاريخ مصر
تصنيف:تاريخ مصر المملوكيه
تصنيف:حكام مصر
تصنيف:مماليك برجيه
ناتهورام جودسى

200px|thumb|left|ناتهورام جودسى

**ناتهورام جودسى** (  &nbsp;*Nathuram Vinayak Godse*) (19 مايو 1910 - 15 نوفمبر 1949) كان متطرف هندى و عضو فى جماعة *ماهاسابها* (Mahasabha) الهندوسيه المتطرفه. معروف اكتر بإنه اللى قتل جاندى و اشتراك معاه سبعه كمان فى التخطيط لاغتياله. اتقبض عليه و اتحكم عليه بالاعدام و اتنفد الحكم فى 15 نوفمبر 1949.

## اغتياله مهاتما جاندى
frame|left|صورة للمتورطين فى اغتيال المهاتما جاندى

جماعة *ماهاسابها* المتطرفه اللى *جودسى* كان منتمى ليها كانو بيئيدوا *جاندى* فى تنظيمه لحركة العصيان المدنى ضد الحكومة الانجليزية, بس قلبوا عليه و إتراجعو لما شافوا, من وجهة نظرهم, ان *جاندى* بيضحى بتفوق الهندوسيه عشان يرضى و يقوى المسلمين الهنود و لاموه و قالوا انه السبب فى تقسيم الهند لدولتين: الهند اللى اغلبها هندوس و پاكستان اللى اغلبها مسلمين. *جودسى* اتجمع مع سبعه كمان منهم اخوه *جوپال جودسى* (Gopal Godse) و قرروا انهم يغتالوا *جاندى* بقنبلة, بس المحاولة فشلت فقرروا انهم يغتالوه من على مسافة قريبة بعد اسبوع من المحاولة الاولانيه. و يوم 30 يناير, سنة 1948 اما *جاندى* كان رايح يصلى هو و كام واحد مرافقه *ناتهورام جودسى* قرب منه و وطاله كتحية و دليل احترام و قال انه عايز يتكلم معاه. وقتها واحدا من المرافقين قالت له ان المهاتما جاندى او زى ما كانو بيقولوه "باپه" (Bapu) متأخر جامد و حاولت انها تمشيه و انه يرجع تانى بعد الصلاة, فراح زائئها و راح مطلع مسدس و ضرب *جاندى* اكتر من مرة بالرصاص من على مسافة قريبة جامد. بعد ما ضرب *جاندى* بالرصاص و الناس لسه مصدومة من اللى حصل *نارتهوم جودسى* محاولش يهرب ولا حاجة و راحت الناس اللى واقفاه اتلموا و مسكوه و فضلوا يضربوا فيه لحد ما البوليس جاه واخده.

## الاعدام
اتحاكم عليه يوم 27 مايو 1948 بتهمة قتل المهاتما جاندى و فى المحكمة محاولش انه يدافع عن نفسه و اعترف انه قتل *جاندى* بعد ما قعد فترة كبيرة بيشرح و يبرر هو قتله ليه. فاتحكم عليه بالاعدام بالشنق و اتنفذ الحكم فى يوم 15 نوفمبر 1949.

تصنيف:مواليد 1910
تصنيف:وفيات 1949
تصنيف:هنود
ديميتريس كريستوفياس

تصغير|ديميتريس كريستوفياس

**ديميتريس كريستوفياس** ( Δημήτρης Χριστόφιας &nbsp;*Dimitris Christofias*) هو رئيس جمهورية قبرص دلوقتى. اتولد فى 29 اغسطس 1946 فى كيرينيا فى الجزء الشمالى من الجزيرة, اللى دلوقتى عاصمة جمهورية قبرص الشماليه. بيعتبر اول رئيس شيوعى فى تاريخ قبرص و كمان فى دول الاتحاد الاوروبى. كسب انتخابات الرئاسة بتاعة سنة 2008 فى 24 فبراير 2008 بعد ما اخد 53,36% من الاصوات فى الدورة التانيه من الانتخابات قدام منافسه يوانيس كاسوليديس ,اللى توجهته السياسيه يمينيه, عشان يشوفوا مين اللى حيبقى رئيس قبرص بعد الرئيس السابق تاسوس پاپدوپلوس (Tassos Papadopoulos), اللى توجهته يمينيه وسط.

## السياسه
انتخابوه ديميتريس نائب فى البرلمان القبرصى من سنة 1991 و بقى زعيم الحزب التقدمى (اكيل) من سنة 1988 و بعدين انتخبوه ليكون رئيس للبرلمان من سنة 2001, و بعدين اترشح للرئاسة و كسب. حلف اليمين فى 28 فبراير 2008 و اعلن انه حيعمل كل اللى يقدر عليه عشان يحل مشكلة جزيرة قبرص اللى متقسمه لدولتين من سنة 1974 و ان دى حتبقى من اول اولوياته. و اعلن كمان بالرغم انه شيوعى و بيفتخر بكدا الا انه حيسيب سياسية البلد الاقتصاديه اللى ماشيه بنظام اقتصاد السوق الحر زى ما هى.

تصنيف:مواليد 1946
تصنيف:سياسيين قبارصه
تصنيف:قبارصه يونانيين
تصنيف:شيوعيين
شعار قبرص

شعار جمهورية قبرص عبارة عن حمامة شايله غصن زاتون (رمز للسلام) فوق رقم 1960 و دى السنة اللى اخدت الجزيرة استقلالها من المملكة المتحدة و الخلفية عبارة عن درع بيرمز للنحاس الاصفر و اكليل الزتون اللى حولين الدرع بيرمز للسلام.

تصنيف:شعارات بلاد
تصنيف:قبرص
تصنيف:شعارات الدول
تصنيف:شعارات
I

**I** ***\*** **أي** ***\*** هو تاسع حرف في الأبجدية اللاتينية. يسمى في اللغة الإنجليزية «آي» [aɪ].

## الترميز في الحاسوب

الحرف الكبير I في الترميز (Unicode) يكتب U+0049، والصغير i يكتب U+0069. في الآسكي (ASCII) يكتب الحرف الكبير 73 والصغير 105. في نظام العد الثنائي يكتب الحرف الكبير 01001001 والصغير 01101001. شفرة كود التبادل الموسع للترميز العشري الثنائي للحرف الكبير 201 والصغير 137. في لغة HTML وXML يكتب الحرف الكبير "`I`" والصغير "`i`".

## استخدامات أخرى

* في الكيمياء I تعني اليود.
* في الاقتصاد تعني استثمار.
* في اللغة الإنجليزية تعني «أنا» (ضمير المتكلم).
* في الألفبائية الصوتية الدولية /i/ تعني الحرف الصائت الضيق الأمامي غير المدور، ويلفظ «يِ».
* في الفيزياء والهندسة الإلكترونية تعني عزم القصور الذاتي.
* في الرياضيات تعني الوحدة التخيلية.
* في HTML ترمز  إلى الكتابة المائلة.

## مراجع

تصنيف:حروف لاتينية
تصنيف:حروف مصوتة
الوكاله الامريكيه للتنميه الدوليه

200px|thumb|اللوجو

**الوكاله الامريكيه للتنميه الدوليه**
( *United States Agency for International Development*, )
هيا وكاله من حكومة الولايات المتحده الفيدراليه مسئوله بشكل رئيسى عن ادارة المساعدات الخارجيه المدنيه. چون كينيدى, رئيس امريكا , الخمسه و تلاتين هو الللى اسس الوكاله سنة 1961 بأمر تنفيذى g;n يطبّق برامج دعم تنميه فى مناطق يسمح ليها الكونجرس بـ *قانون المساعده الاجنبيه سنة 1961* .

## دور
*الوكاله الامريكيه للتنميه الدوليه* هى وكاله فيدراليه مستقله بتاخد اجمالى قيادة السياسه الخارجيه من وزير الخارجيه الأمريكى و بتحاول ”تمد ايد مساعده للناس اللى برّا امريكا اللى بيكافحو عشان عيشه أحسن, يستعيدو حالتهم من كارثه او بيقاومو انهم يعيشو فى دوله حره و ديموقراطيه.“
## اهداف
*الوكاله الامريكيه للتنميه الدوليه* صرّحت بأهداف بتشمل توفير مساعده ”اقتصاديه, تنمويه, انسانيه“ حوالين العالم فى دعم اهداف السياسه الخارجيه بتاعة الولايات المتحده.“

## الشغل
الوكاله بتشتغل فى جنوب صحرا افريقيا; اسيا و الشرق الادنى/القريب, امريكا المركزيه, امريكا الشماليه, كاريبيا, اوروپا و اورواسيا.

## نوتات




## لينكات برانيه

* السايت الرسمى

تصنيف:منظمات
هيرمانوبيس

[thumb|تمثال للالاه هيرميس فى [متحف الفاتيكان|متحف الڤاتيكان.]]

**هيرمانوبيس** (|Hermanubis|) كان الاه مصرى - يونانى قديم صفاته و اسمه متكونين من اتحاد الالاه المصرى *[[انوبيس]]* مع الالاه اليونانى *[[هيرميس]]*. انوبيس و هيرميس كان ليهم صفات قريبه من بعضيهم (كانو بيعتبرو هما الاتنين الهه للميتين و بيرشدو ارواحهم فى العالم السفلى). انتشرت عبادته فى مصر ايام الحكم الرومانى و كان بيتصور على هيئة راجل راسه راس ديب (ابن اوى) و ماسك فى ايده الصولجان بتاع هيرميس.

تصنيف:الهه مصريه
اللغه الاذرى

تصغير|200بك|يسار
**اللغه الاذرى** اتكتبت بحروف عربى ولاتينى وكيريلى. وطريقة الكتابه اتغيرت عشان اسباب سياسيه ودينيه. دلوقتى بتتكتب بحروف لاتينى فى اذربايچان، وبحروف عربى فى ايران.

## مقارنه

تصنيف:لغات
فريدون شهر

thumb|300px|فریدون شهر
[222px|thumb|left|فريدون شهر على خريطة [ايران.]]

**فريدون شهر** ( მარტყოფი &nbsp;*مارتقوفی*) هى مدينه ايرانيه فى محافظة اصفهان. عدد سكانها 13,592 انسان. نص سكان المدينه دى بيتكلمو جورجى والنص التانى بيتكلمو فارسى.

## لنكات برانيه

## سبب التسميه

## المشاهير

## سبب التسميه

## مشاهير

## مصادر

تصنيف:مدن ايران
يوم غسل الايدين العالمى

[thumb|250px|اللوجو المستعمل بتاع ''يوم غسل الايدين العالمى'' حوالين العالم. متوضح فى الصوره (من الشمال لليمين) [ميه|مايّه, صابونه و ايد.]]

**يوم غسل الايدين العالمى** ( Global Handwashing Day)
هى حمله عشان تحفذ و تحرك ملايين حوالين العالم عشان يغسلو ايديهم بالصابونه. الحمله اهداء لزياده الوعى بغسل الايدين بالصابونه زى منهج أساسى عشان منع الامراض. اتعملت فى *اسبوع المايّه العالمى* (2008) بتاع كل سنه, اللى اتعقد فى ستوكهولم من 17 لـ 23 اغسطس و *الشراكه الشعبيه الخاصه* لغسل الايدين (PPPHW). يوم غسل الايدين العالمى اتعمل اول مره يوم 15 اكتوبر, 2008, التاريخ اللى اتحدد من الجمعيه العامه للامم المتحده بالتوافق مع سنة 2008 بتاعة سنة الصرف الصحى الدوليه .

## مصادر

## لينكات برانيه
* السايت الرسمى

تصنيف:ايام توعيه صحيه
حادثة انهيار منجم كوبيابو

300px|thumb|مجهودات الانقاذ فى سان خوسيه دى كوپياپو (5 اغسطس 2010).

**حادثة انهيار منجم ''كوپياپو*** (Copiapó) هيا حادثه حصلت فى منجم *سان خوسيه* (San José) للنحاس و الدهب قريب من [[كوبيابو|كوپياپو]] فى [[تشيلى]] يوم 5 اغسطس سنة 2010. الحادثه دى اتسببت فى ان 33 راجل من اللى بيشتغلو فى المنجم اتحبسو تحت الارض على بعد حوالى 700 متر من سطح الارض
لمدة 69 يوم. و تم انقاذ كل ال 33 عامل من المنجم و طلعو لسطح الارض يوم الاربع 13 اكتوبر سنة 2010.

ال 33 عامل اتحبسو تحت على بعد حوالى 5 كيلومترات (3 ميل) من مدخل المنجم و حوالى 700 متر من سطح الارض, طلوعهم من المنجم ابتدا يوم التلات 12 اكتوبر 2010 فى 23:55 CLDT و خلص يوم الاربع 13 اكتوبر فى 21:55 CLDT.

== مصادر ==
<div dir="ltr">

</div>

== لينكات برانيه ==
<div dir="ltr">
* [http://www.9news.com/rss/article.aspx?storyid=155104 Arvada man at controls of Chilean mine rescue rig] 9NEWS.com, 27 September 2010&nbsp;– Jeff Hart Drilling Operations Manager Working in Chile on Plan B Mission
* [http://www.emol.com/noticias/nacional/detalle/detallenoticias.asp?idnoticia=429013 List of trapped miners], [[w:en:El Mercurio|El Mercurio]], 6 August 2010
* [http://www.bbc.co.uk/news/special_reports/chile_mine/ Chile Mine]  *BBC News''


تصنيف:كوارث
احمد حلمى

**احمد محمد حلمى عبد الرحمن عواد** واسم الشهرة **احمد حلمى** هوا ممثل ومنتج افلام ومذيع مصرى. اتولد يوم 18 نوفمبر سنت 1969 فى مدينت بنها الموجوده فى محافظة القليوبيه الموجوده فى مصر. معروف بخفت دمو، و فى ناس بتعتبرو من احسن الممثليين الكوميديان اللى فى الفترة دى، وكمان بيمثل دراما. متجوز من الممثله منى زكى، وعندو بنت وولدين: لى لى وسليم ويونس. كتب لفترة مقالات فى جرنال الدستور.

## حياتو
عاش اغلب طفولتو فى السعوديه عشان ظروف شغل ابوه، ودرس هناك لحد سنة تانية ثانوى، وبعدين رجع على مصر ودخل المعهد العالى للفنون المسرحية قسم ديكور. اشتغل فى اول حياتو مذيع فى القناة الفضائيه المصريه فى برنامج *لعب عيال*، و حقق نجاح بخفت دمو مع التعامل مع الاطفال. وبعدين اكتشفو المخرج شريف عرفه وخلاه يمثل فى اول فيلم ليه *[[عبود على الحدود]]* مع علاء ولى الدين و كريم عبد العزيز. وبعدين شارك فى افلام ومسرحيات كتيره، لحد ما عمل اول بطولة ليه فى سنة 2003 بفيلم *ميدو مشاكل*، ونجح، وبقالو كام سنه افلامو بتعجب النقاد والجمهور وبتحقق ايرادات عاليه.

## اعمالو
* 2019-(خيال مأتة).
* 2016 - (لف ودوران).
* 2014 - (صنع فى مصر) دور علاء.
* 2013 - (على جثتى) دور رؤوف.
* 2011 - (إكس لارچ) دور مجدى.
* 2010 - (بلبل حيران) دور نبيل.
* 2010 - (عسل اسود) دور مصرى سيد العربى.
* 2009 - (الف مبروك) دور احمد جلال عبد القوى.
* 2008 - (اسف على الإزعاج) دور حسن.
* 2007 - (كدة رضا) عمل تلت شخصيات ف الفيلم (برنس - بيبو - سمسم).
* 2007 - (مطب صناعى) دور جلال كامل نور الدين البشبيشى (ميمى).
* 2006 - (جعلتنى مجرما) دور رشدى اباظة.
* 2006 - (ظرف طارق) دور طارق الوكيل (منتحل شخصية: عمر ابو الوفا).
* 2005 - (زكى شان) دور زكى سالم الاسيوطى.
* 2004 - (صايع بحر) دور حنتيرة.
* 2003 - (ميدو مشاكل) دور حامد (ميدو).
* 2003 - (التجربة الدنماركيه) (ضيف شرف، طلع بشخصيته الحقيقيه).
* 2003 - (سهر الليالى) دور عمرو.
* 2001 - (55 اسعاف) دور سيد.
* 2001 - (السلم والتعبان) دور احمد.
* 2001 - (رحلة حب) دور رمزى.
* 2000 - (الناظر) دور عاطف.
* 2000 - (عمر 2000).
* 2000 - (ليه خلتنى أحبك) دور زكريا.
* 1999 - (عبود على الحدود) دور سعيد.

### مسرحياتو
* مسرحيت حكيم عيون.

### برامجو
* لعب عيال.
* شارك كعضو لجنت تحكيم فى برنامج *ارابز جوت تالنت* (المواسم التالت، والرابع، والخامس).

### كتبو
* كتاب 28 حرف.

## لينكات برانيه
* مقالات احمد حلمى فى جرنال الدستور 

تصنيف:ممثلين مصريين
تصنيف:كوميديانيين مصريين
تصنيف:قليوبيين
تصنيف:ناس من بنها
تصنيف:مصريين مع ثورة 25 يناير
تصنيف:منتجين تيليڤزيون
القرن الافريقى

thumb|200px|القرن الافريقى.
**القرن الافريقى** هيا شبه جزيره موجوده فى شرق افريقيا.المنطقه المحيط الهندى ف الجنوب, و البحر الاحمر فى الشمال. و بتتكون من بلاد زى الصومال و اريتريا و جيبوتى.

## جغرافيا
المنطقه مساحتها حوالى 2,000,000 كيلومتر مربع و بيسكن فيها حوالى 35 مليون شخص.

## لينكات برانيه
* 

## مصادر

تصنيف:افريقيا
اهورا مزدا

240px|thumb|left|شعار الالاه اهورا مازدا فى مدخل معبد زرادوشتى فى ايران (يازد).

**اهورا مازدا** ( اَهورامَزدا;  Ahura Mazda;  Ohrmazd, Hormazd و Aramazd) كان الاه ايرانى قديم زادت اهميته فى الديانه اللى بشر بيها النبى زرادشت فى القرنين الساتت و السابع قبل الميلاد و اللى اعتبرته رب الارباب. اهورا مازدا فى الديانه الزرادوشتيه هو اللى خلق الكون و قوانينه و هو اللى بيحافظ عليه من الفوضى. اهورا مازدا خلق قوى روحية متقابلة: واحدة للخير والتانية للشر. قوة الخير اسمها سبينتا مينو(روح القدس) و بتمثل الحقيقة والنور والحياة. وقوة الشر اسمها أنغرا مينو (أهرمان) و بالعكس، مكارة ومخربة و بتمثل الموت والظلمة. الصراع و التناقض بين الالاهين دول بيفسر تاريخ العالم كله.
اهورا مازدا كان بياخد جنب قوة الخير على طول فى الصراع دا ضد قوة الشر. اهورا مازدا كان بيحب الخير و الحكمه (معنى اسمه بالفارسى: الالاه الحكيم).

تصنيف:الهه ايرانيه
تصنيف:زرادشتيه
جوردون براون

100 px|center

**چيمس جوردون براون** (*James Gordon Brown*) (من مواليد 20 فبراير 1951) هوا سياسى بريطانى من حزب العمال عضو مجلس العموم (البرلمان) من سنه 1983, و كان عضو عن دايرة كيركالدى و كاودينبيث و كان رئيس وزرا المملكه المتحده من يوم 27 يونيه سنة 2007 بعد استقالة تونى بلير و بعد تلات ايام من استلامه زعامة حزب العمال الحاكم,و قبل كده على طول كان وزير الماليه فى حكومة حزب العمال من سنة 1997 لسنة 2007. فترة ولايته خلصت يوم 11 مايو سنة 2010, لما استقال من منصب رئيس الوزرا و منصب زعيم حزب العمال.
براون معاه دكتوراه فى التاريخ من جامعة ادنبره. و قضا فتره من حياته يشتغل صحفى فى التلڤزيون
و كان عضو فى البرلمان من سنة 1983؛ الاول عن دايرة شرق دنفرملاين و من سنة 2005 عن دايرة كيركالدى و كاودينبيث. و لما كان رئيس الوزرا كان كمان اللورد الاول للخزانه و زير الخدمه المدنيه.
بعد استلام براون سنة 2007 زعامة حزب العمال, كسب الحزب ارتفاع فى شعبيته فى استطلاعات الرأى لمده قصيره, لكن نتايج الحزب فى الانتخابات المحليه والانتخابات الاوروبيه سنة 2009 كانت ضعيفه,
و بعد كده بسنه, خسر العمال 91 كرسى فى مجلس العموم فى انتخابات 2010. ده ادا حزب المحافظين العدد الاكبر لكن كان نتيجته برلمان متعلق,
و يوم 10 مايو 2010, أعلن براون أنه هايتنحا عن زعامة حزب العمال, و طلب بداية تنفيذ عمليات انتخاب زعيم جديد. و يوم 11 مايو 2010, استقال براون رسميا من منصب رئيس الوزرا و منصب زعيم حزب العمال. و مسك بعده فى نفس النهارده ديڤيد كاميرون رئيس للوزرا, و اد ميليباند زعيم لحزب العمال يوم 25 سبتمبر 2010.
## حياته
جوردون براون اتولد فى جيفنوك, رينفروشير, اسكتلندا. ابوه جون ابنيزر براون كان قسيس فى كنيسة اسكتلندا و كان له تأثير كبير على تكوين شخصية جوردون براون.
## انتخابات سنة 2010
انتخابات المملكه المتحده العامه سنة 2010 حصلت يوم الخميس 6 مايو 2010 علشان انتخاب اعضاء فى مجلس العموم. الانتخابات حصلت فى 650 دايره انتخابيه فى كل المملكه المتحده و ما قدرش اى حزب يكسب الاغلبيه اللى هيا 326 كرسى فى مجلس العموم. حزب المحافظين بزعامة ديڤيد كاميرون كسب اكبر عدد من الأصوات و الكراسى (306 كرسى) لكن فضل محتاج عشرين كرسى فى مجلس العموم علشان يكسب الاغلبيه. حزب العمال اللى حكم بريطانيا من سنة 1997 بزعامة رئيس الوزرا جوردون براون جه فى المركز التانى (258 كرسى) و خسر كتير من كراسيه فى البرلمان و كسب حزب الديمقراطيين الأحرار بزعامة نيك كليج المركز التالت (57 كرسى).
نتج بسبب الانتخابات دى برلمان متعلق علشان مافيش اى طرف يقدر يتحكم فى أغلبية مجلس العموم. و بسبب الانتخابات دى اتكونت حكومة تحالف باتفاق بين حزب المحافظين و حزب الديمقراطيين الليبراليين رئيس الوزرا ديڤيد كاميرون هوا زعيم حزب المحافظين, و نايب رئيس الوزرا نيك كليج هوا زعيم حزب الديمقراطيين الليبراليين.
## لينكات برانيه
* 

## مصادر

تصنيف:مواليد 1951
تصنيف:سياسيين بريطانيين
تصنيف:رؤساء وزرا بريطانيا
تصنيف:وزرا بريطانيين
تصنيف:مسيحيين انجليز
ويكيبيديا روسى

**ويكيپيديا روسى** (روسى:Русская Википедия) النسخه الروسى من مجموعة Wikipedia. النسخه دى موجهة للى بيفهموا و بيتكلموا روسى. اتعملت يوم 20 مايو 2001. ف يوم 19 مايو 2008 اخدت مركز العاشر فى نسخ الويكيبيديا حسب  المقالات اللى فيها فى يوم 8 اكتوبر 2010 ويكيپيديا روسى عدت حاجز ال600,000 مقالة.

## شوف كمان
* ويكيبيديا انجليزى
* رويكى ( ويكيبيديا)

تصنيف:ويكيبيديات
روسى
ويكيبيديا يونانى

thumb|left|شعار ويكيپيديا يونانى

**ويكيپيديا يونانى** ( Ελληνική Βικιπαίδεια) هى النسخه اليونانى من مجموعة Wikipedia. اتعملت يوم 1 ديسمبر سنة 2002. يوم 8 مارس 2008 كان فيها حوالى 34858 يوزر, 17 منهم اداريين. يوم يوليه 2010 بقى فيها اكتر من 54,000 مقالة و دلوقتى واخدا المركز ال44 ك اكبر نسخة ويكيبيديا من حيث عدد المقالات.

تصنيف:ويكيبيديات
ويكيبيديا سيليسى

thumb|left|شعار ويكيپيديا سيليسى

**ويكيپيديا سيليسى** ( Ślōnskŏ Wikipedyjŏ) هى نسخه من مجموعة Wikipedia. النسخة دى من ويكيپيديا موجهة للى بيفهموا وبيتكلموا سيليسى. اتعملت فى 26 مايو 2008. وصل عدد المقالات فيها ف 15 نوفمبر 2008 ل1,000 مقالة. فيها اكتر من 3,800 يوزر منهم تلاته اداريين.

## تاريخ ويكيپيديا سيليسى
اتقدم اول طلب لعمل ويكيپيديا بالسيليسى فى مارس 2006, بس اترفض بسبب التعليقات السلبيه و اللى كانت شايفه ان السيليسى مش لغه و كانت بترفض مشروع عمل النسخة الجديده و عشان كدا اتلغى الموضوع. فى سنة 2007 تم الاعتراف بالسيليسى كلغه و اخدت كود ايزو: **** يوم 18 يوليه 2007. اتقدم الطلب التانى لعمل نسخة ويكيپيديا بالسيليسى يوم 19 مارس 2008 و بعد مناقشات اتوافق عليها و اتعملت فى يوم 26 مايو 2008.

## لينكات برانيه

*  Silesian Wikipedia
* 

تصنيف:ويكيبيديات
ويكيبيديا ايرلاندى

thumb|left|شعار ويكيپيديا ايرلاندى

**ويكيپيديا ايرلاندى** ( Vicipéid na Gaeilge) هى النسخه الايرلاندى من مجموعة Wikipedia. النسخه الايرلاندى موجهه للى بيفهموا و بيتكلموا ايرلاندى. اتعملت شهر اكتوبر 2003 و اول مقاله اتكتبت فيها كانت شهر يناير 2004. فى فبراير 2010 عدت النسخه حاجز ال10,000 مقاله و دا خلاها تاخد المركز ال92 حسب  المقالات.

## الاعلام
الاعلام فى ايرلاندا شايف ويكيپيديا ايرلاندى بشكل ايجابى و قال الباحث *بارى مكمالين* (Barry McMullin) -من جامعة دبلن- ان ويكيپيديا ايرلاندى مفيدة, مع انها من المستبعد انها تكبر جامد زى بقية الويكيبيديات التانيه و شايف ان التدوير عن المعلومات فيها ممكن يبقى سهل و فعلى اكتر من ويكيپيديا انجليزى عشان فيها معلومات مش موجودة فى اى نسخة تانيه. فيه مصادر اكاديمية تانيه رحبت و عجبتها النسخة اللى شايفنها بتساعد فى التعليم.

تصنيف:ويكيبيديات
ويكيبيديا طليانى

135px|thumb|left|شعار ويكيپيديا طليانى

**ويكيپيديا طليانى** ( Wikipedia in italiano) هى بتعتبر النسخة طليانى من مجموعة Wikipedia. اتعملت شهر يناير 2002 و موجهة لكل اللى بيفهموا و بيتكلموا ايطالى. فى اغسطس 2005 عدت ويكيبيديا اسبانى و ويكيپيديا برتغالى من حيث عدد المقالات. ويكيپيديا طليانى فيها اكتر من 733,000 مقالة و اكتر من 557,000 يوزر مسجل فيها و دلوقتى بتعتبر المركز الرابع من كل النسخ من حيث عدد المقالات بعد (ويكيبيديا انجليزى, ويكيبيديا المانى و ويكيبيديا فرنساوى).

تصنيف:ويكيبيديات
ويكيبيديا لاتينى

thumb|left|شعار ويكيپيديا لاتينى

**ويكيپيديا لاتينى** ( Vicipaedia Latina) هى النسخة اللاتينى من مجموعة Wikipedia. اتعملت شهر مايو 2002 و فيها حوالى 44,000 مقالة

تصنيف:ويكيبيديات
اشتقاق

[thumb|200px| المنحنى بالأحمر، ومستقيم الظل بالأسود، ونقطة تماس المنحنى مع المستقيم، بيتسمّا ''[العدد المشتق*.]]



*'الاشتقاق*' ( *Differential calculus*) بيعبر عن المعدل اللى بتتغير فيه قيمة y نتيجة تغير قيمة x بيبقى فيه بينهم علاقه رياضيه ([[داله رياضيه]]). والمشتقه تعريفها هى *المماس لمنحنى* <span dir="ltr">f(x)</span> عند اى نقطه بس بشرط ان المشتقه دى او السرعه اللحظيه أو معدل التغيير اللحظى للداله يبقى موجود.

وبيستخدم الرمز Δ (*دلتا*) عشان يعبر عن التغير فى الكميه.
معدل التغير هو نهاية نسبة تغير y لنسبة تغيرx :

<math> \frac{\Delta y}{\Delta x} </math>

لمّا <span dir="ltr">Δ*x*</span> تقرب من 0.

ممكن تتكتب مشتق y بالنسبه لـ x: (*ترميز لايبنز'')

 \frac{dy}{dx} 

والتعريف الأصح لمفهوم الاشتقاق بيبقى باستخدام مقادير لا متناهيه فى الصغر:

\lim_{h \to 0}\frac{f(x+h) - f(x)}{h}.

## رمز الإشتقاق
thumb
المشتقه ممكن يتعبر عنها بشوية صيغ، زى:

* صيغة چوزيف لويس لاغرانج:
:f'\left(x\right)

* صيغة جوتفريد لايبنتز:
:\frac{{\mathrm d} f}{{\mathrm d} x}
واللى بتكافئ الصيغة
\frac{{\mathrm d} \left(f(x)\right)}\,\! || x\,\in \ ]-1;1[
|-----
|\arctan(x)\,\! ||  {1 \over 1+x^2}\,\! || x\,\in\mathbb{R}
|-----
| a^x\,\! || a^x \ln a\,\! || a\,\in\mathbb{R}_+^* \quad x\,\in\mathbb{R}
|-----
| \ln |x|\,\! || 1 \over x\,\! || x\,\in\mathbb{R}^*
|-----
| \exp{x}\,\! || \exp{x}\,\! || x\,\in\mathbb{R}
|}


تصنيف:رياضيات
رئيس وزرا المملكه المتحده

**رئيس وزرا المملكه المتحده لبريطانيا العظمى وايرلندا الشماليه** هو الزعيم السياسى للمملكة المتحدة و رئيس حكومة جلالة الملك/ه. رئيس مجلس الوزرا و مجلس الوزرا مسؤوليين بصوره جماعيه عن سياساتهم واجراءاتهم قدام الملك/ه ، و البرلمان ، و حزبهم السياسى. رئيس الوزرا من سنة 2022 هيا ليز تراس.

## السلطه
رئيس الوزرا فى بريطانيا هو اعلى سلطه سياسيه فى المملكه المتحده و بيتقال حزب سياسى رئيسى فى العاده بيكون الحزب صاحب الاغلبيه فى مجلس العموم.

## الدستور
رئيس وزرا المملكة المتحدة بيتقال حزب سياسى كبير ، و لازم يحافظ على ثقة مجلس العموم (مجلس النواب فى المجلس التشريعى) ، و فى نفس القت نفسه زعيم بيتقال مجلس الوزرا (السلطه التنفيذيه) . فى النظام البريطان فيه وحده وطنيه بين القوى التشريعيه و التنفيذيه بدل من الفصل بينهم.

## لينكات برانيه
* 

## مصادر

تصنيف:سياسه
تصنيف:سياسة المملكه المتحده
مفيش ملحدين فى الخنادق

التصريح **"مفيش ملحدين فى الخنادق"** هو مثل مأثور بيستعمل عشان يجادل ان فى اوقات التوتر الشديد و الخوف, زى المشاركه فى حرب, كل الناس حتؤمن او حتأمل لقوه أعلى.

## الاصل
الاصل المحدد بتاع العباره مش مؤكد. مصادر كتيره بتحط الفضل على المقدم  William J. Clear, او المقدم William Casey,
بس العباره عادة بتتنسب للصحفى Ernie Pyle.
السطر مستعمل فى فيلم Wake Island, اللى اتعمل انتاجه سنة 1942. السطر بيستعمل فى مسلسل التليڤزيون M*A*S*H وقت حلقة الافتتاح بتاعة الموسم التالت, The General Flipped at Dawn.

## الاعتراض على العبارة
فيه ملحديين كتير بيرفضوا العبارة دى و بيقولوا ان "الملحدين فى الخنادق" و بيستخدموها كشعار لمنظمات الحاديه عشان يبينوا ان العبارة بتاعة "مفيش ملحدين فى الخنادق" غلط و ان الملحد حيفضل ملحد تحت اى ظروف.كمان فيه ناس بتعترض على العبارة و بتقول ان الناس فى ظروف صعبة زى الحروب او الكوارث بيفكروا بشكل كبير فى ايمانهم و اللى بيقل بدرجة كبيرة و ممكن يوصل للالحاد او ممكن ايمانهم يزيد, ف العبارة مش بتتوجه للملحدين بس.

## نوتات




تصنيف:الحاد
تصنيف:مصطلحات
تصنيف:ملحدين
برلمان متعلق

تصغير|200بك|يسار
**البرلمان المتعلق** بيحصل فى نظام الحزبين البرلمانى للحكم لما مايقدرش حزب سياسى كبير او كتلة من الاحزاب المتحالفة معاه يكسب اغلبيه مطلقه من الكراسى فى البرلمان (السلطه التشريعيه) و ساعات بيتقال عليه برلمان متوازن  او برلمان مش تحت أى سيطره شامله.

## مصادر

تصنيف:مصطلحات سياسيه